Rembrandt

Rembrandt Harmenszoon van Rijn, nassù ël 15 ëd luj dël 1606 e mòrt ël 4 d'otóber dël 1669, a l'é stàit un avosà pitor e artista olandèis.

A l'era nassù a Leida. Ant ël 1631 a l'era andàit a sté a Amsterdam, përchè motobin ëd përson-e a l'avìo sentì parlé ëd chiel e a vorìo che aj piturèissa l'artrat. A l'era mariasse con Saskia van Uylenberg, e a l'avìo avù quatr cit, ma tre a j'ero mòrt motobin prest. D'apress che a l'era mòrt-ie Saskia, Rembrandt a l'avìa vivù con na fomna ciamà Hendrickje Stoffels che a l'era stàita serva da lor, e a l'avìo avù na fija, ciamà Cornelia. Rembrandt a l'é mòrt an Amsterdam.

Rembrandt a l'ha piturà vàire quàder motobin avosà. Cheicun a son motobin gròss, e cheicun a son sombr e dur. A l'é stàit un pitor talment an gamba, che vàire ëd soe piture a fan chërde a la gent che chiel a l'abia pijà part a lòn che a-i é piturà. Le piture ëd Rembrandt a peulo esse vëddùe an drinta a le pì avosà galerie d'art ëd tut ël mond.

Rembrandt